Document ID: /roh_data/filtered/rm_wikipedia_new.jsonl.gz/968

Durich Chiampell (* 1510 a Susch, † ca. 1582 a Tschlin) è stà in preditgant e reformatur rumantsch.
El è suondà a Filip Gallicius, ses magister ed exempel. Maridà L' onn 1536 è Durich sa rendi senza la consorta a Malans tar Gallicius e da là a Basilea.
Durich Chiampel persequitescha vivamain la discussiun rumantscha, fatga sut il presidi da dr. Johannes Planta ed en preschientscha da Gian Travers.
Da 1548-1550 è Chiampel plevon en Partenz, a Claustra.
1566 mora sia consorta, dunna Seraina, sco era ses bab Chiaspar. Ed a Cuira mora Gallicius e sia famiglia vid la pestilenza.
Autur dal 'cudesch da Psalms (1562) in dals emprims cudeschs stampads rumantschs. Cun questa ovra metta Chiampell il fundament da la lingua da scrittira valladra.
Dasperas ha Chiampell translatà divers dramas cun cuntegns biblics ch'èn vegnids preschentads cun success en l'Engiadina Bassa.  

Ovras
Ovra Ün Cudesch da Psalms (1562).

Colliaziuns
Durich Chiampell en il Lexicon istoric retic
Durich Chiampel en il Lexicon da teater svizzer

Funtaunas
Deplazes, G., Funtaunas, Lia Rumantscha, Tom 1, Cuira, 1993